बास्केटबल फाइनलमा किङडम र एन्जल्स हार्ट
किङडम हिमालयन र एन्जल्स हार्ट प्रथम सेब अन्तरविद्यालय जुनियर ब्वाइज बास्केटबल प्रतियोगितामा मंगलबार फाइनलमा पुगेका छन् ।
काठमाडौँ — किङडम हिमालयन र एन्जल्स हार्ट प्रथम सेब अन्तरविद्यालय जुनियर ब्वाइज बास्केटबल प्रतियोगितामा मंगलबार फाइनलमा पुगेका छन् ।पहिलो सेमिफाइनलमा किङडमले प्रतिस्पर्धात्मक खेलमा ग्रिनफिल्डलाई ४७–४४ स्कोरले पराजित गर्‍यो । किङडमका जिग्मे लामाले १४ स्कोर योगदान गरे ।आयोजक सेबको कोर्टमा भएको अर्को सेमिफाइनलमा एन्जल्स हार्टले स्किब्सलाई ३८–२१ ले हरायो । एन्जल्स हार्टका रुपेश पौडेलले १४ स्कोर गरे । उनले प्लेयर अफ द म्याचको पुरस्कार पाए । फाइनल बुधबार हुनेछ ।हिमालयनमा बास्केटबल हुनेकिङडम हिमालयन स्कुलको आयोजनामा प्रथम किङडम हिमालयन अन्तरविद्यालय बास्केटबल प्रतियोगिता बुधबार सुरु हुने भएको छ । प्रतियोगितामा ३ विधामा ३२ टिमको सहभागिता रहने मंगलबार पत्रकार सम्मेलनमा किङडम हिमालयनका प्रिन्सिपल छेवाङ लामा शेर्पाले जानकारी गराए । सिनियर ब्वाइज र गर्ल्समा ८–८ तथा जुनियर ब्वाइजमा १६ टिमको सहभागिता रहनेछ ।